
PRIMAR
Nr. 31982/12.10.2022


REFERAT DE APROBARE
privind stabilirea sumei cheltuielilor de executare silita generate de comunicarea  somatiei, adresei de infiintare a popririi si a altor documente emise in cadrul procedurii de executare silita 


Având în vedere faptul că suma privind cheltuielile de executare silită se stabilește de către organul de executare silită, pe bază de proces verbal, care conține documente justificative ; 
Ținând cont de faptul că transmiterea prin poștă a tuturor actelor privind executarea silită se efectuează în regim de corespondență neprioritară cu confirmare de primire ca dovadă a trimiterii, până la 50gr., iar tariful comunicat de catre Compania Națională Poșta Română S.A, prin adresa nr. 109/6298/01.11.2021, inregistrata la institutia noastra sub nr. 33248/03.11.2021, este de 8.80 lei; 
Luând în considerare faptul că pe lângă acest tarif, organul de executare silită efectuează și alte cheltuieli privind emiterea actelor de executare, achiziționarea plicurilor de corespondență și imprimarea actelor de executare silită; 
În conformitate cu prevederile art.129, alin. (4) litera c) din O.U.G. nr. 57/2019 privind Codul Administrativ, cu completările și modificările ulterioare, precum și dispozițiile art. 256 alin. (1), (4) si (6) din Legea nr. 207/2015 privind Codul de procedură fiscală, cu modificările și completările ulterioare, propun ca prin hotărârea consiliului local să se aprobe : 
- cheltuielile ocazionate de întocmirea și comunicarea documentelor de executare silită prin poștă, în sumă de 10,00 lei/comunicare; 
- cheltuielile de executare silită a creanțelor fiscale se avansează în bugetul local și se recuperează ulterior de la debitorul urmărit. 
Hotărârea este necesară și oportună pentru aprobare în cadrul ședinței consiliului local în contextul dat. 



PRIMAR,
Elena Valerica LASCONI

